CELEX: 62013CN0351
Language: mt
Date: 2013-06-25 00:00:00
Title: Kawża C-351/13: Rikors ippreżentat fil- 25 ta’ Ġunju 2013 — Il-Kummissjoni Ewropea vs Ir-Repubblika Ellenika

7.9.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 260/27
            
         Rikors ippreżentat fil-25 ta’ Ġunju 2013 — Il-Kummissjoni Ewropea vs Ir-Repubblika Ellenika
   (Kawża C-351/13)
   2013/C 260/48
   Lingwa tal-kawża: il-Grieg
   
      Partijiet
   
   
      Rikorrenti: Il-Kummissjoni Ewropea (rappreżentanti: A. Markoulli u B. Schima)
   
      Konvenuta: Ir-Repubblika Ellenika
   
      Talbiet tar-rikorrenti
   
   
               —
            
            
               tiddikjara li, r-Repubblika Ellenika billi ma pprovdietx garanziji li mill-1 ta’ Jannar 2012 it-tiġieġ li jbid ma jibqax jitrabba f’gaġeġ mhux mibdula, hija naqset milli twettaq l-obbligi tagħha fis-sens tal-Artikolu 3 u tal-Artikolu 5(2) tad-Direttiva tal-Kunsill 1999/74/KE (1), tad-19 ta’ Lulju 1999, li tistabilixxi standards minimi għall-ħarsien ta’ tiġieġ li jbid.
            
         
               —
            
            
               tikkundanna lir-Repubblika Ellenika għall-ispejjeż.
            
         
      Motivi u argumenti prinċipali
   
   Mill-1 ta’ Jannar 2012, l-Artikolu 5(2) tad-Direttiva 1999/74/KE jipprojbixxi t-trobbija tat-tiġieġ li jbid f’gaġeġ mhux mibdula. Barra minn hekk, l-Artikolu 3 tad-Direttiva 1999/74/KE jipprovdi li l-Istati Membri għandhom l-obbligu li jiżguraw li s-sidien u d-detenturi ta’ tiġieġ li jbid japplikaw għat-tiġieġ li jbid unikament is-sistemi ta’ trobbija awtorizzati mid-Direttiva.
   Il-Kummissjoni ġibdet l-attenzjoni tal-Istati Membri dwar l-obbligi tagħhom sabiex jikkonformaw mad-dispożizzjonijiet tad-Direttiva msemmija iktar il fuq mhux iktar tard mill-2011. Mill-elementi pprovduti mir-Repubblika Ellenika jirriżulta li numru sostanzjali ta’ sidien u detenturi ta’ stabbilimenti tat-tiġieġ li jbid ma setgħux jikkonformaw mal-obbligi tagħhom skont id-Direttiva 1999/74/KE sat-terminu previst mid-Direttiva.
   Mill-elementi pprovduti mir-Repubblika Ellenika matul il-proċedimenti prekontenzjużi, kif ukoll minn aġġornamenti iktar reċenti ta’ dawn l-elementi, jirriżulta li r-Repubblka Ellenika għadha ma kkonformatx mal-obbligi tagħha skont l-Artikolu 3 u l-Artikolu 5(2) tad-Direttiva 1999/74/KE.
   
      (1)  ĠU Edizzjoni Speċjali bil-Malti, Kapitolu 3, Vol. 26, p. 225.